**CONTRACT DE FINANȚARE**

Pentru proiectul ......... (titlu) ....... (Nr.ordine)

finanțat prin Planul Național de Redresare și Reziliență

Apel nr...... (cod apel proiecte)

Pilonul ……………………

Componenta…………………………………

Investiția…………………………………………

1. **Părțile**

**MINISTERUL INVESTIȚIILOR ȘI PROIECTELOR EUROPENE**, în calitate de coordonator de reforme și/sau investiții pentru Planul național de redresare și reziliență, denumit în continuare MIPE, având sediul principal înregistrat în municipiul București, str. Mendeleev, nr. 36-38, sector 1, România, cod poștal 010366, telefon: 0372/838.531, fax: 0372/838.501, poștă electronica contact.minister@mfe.gov.ro, cod de înregistrare fiscală 38918422, reprezentat legal prin domnul ......................, ministrul investițiilor și proiectelor europene

Și

........................., în calitate de beneficiar, având sediul principal înregistrat în municipiul ............, str. ............. nr. ..............., sector/județ ................, România, cod poștal ............, telefon ..........., fax ................, poștă electronică ..................., cod de înregistrare fiscală .................., reprezentat legal de domnul/doamna ..............., ................ (funcție)

au convenit încheierea prezentului Contract de Finanţare, în următoarele condiţii:

**2. Precizări prealabile**

(1) În prezentul Contract de finanțare, cu excepția situațiilor când din context rezultă altfel sau a unei prevederi contrare:

a) cuvintele care indică singularul includ și pluralul, iar cuvintele care indică pluralul includ și singularul;

b) cuvintele care indică un gen includ toate genurile;

c) termenul „zi” reprezintă zi calendaristică dacă nu se specifică altfel.

(2) Trimiterile la actele normative includ și modificările și completările ulterioare ale acestora, precum și orice alte acte normative subsecvente.

(3) În cazul în care oricare dintre prevederile prezentului Contract de finanțare este sau devine nulă, invalidă sau neexecutabilă conform legii, iar legalitatea, valabilitatea și posibilitatea de executare a celorlalte prevederi din prezentul Contract de finanțare vor rămâne neafectate, Părțile vor depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere la data încheierii Contractului de finanțare.

(4) Nicio prevedere a prezentului contract nu poate fi interpretată ca reprezentând o permisiune pentru neîndeplinirea altor obligații legale ce revin părților ca urmare a prevederilor legislației naționale și europene în vigoare.

(5) În cazul în care apar contradicții sau diferențe între prevederile prezentului contract, pe de o parte și cele ale legislației în vigoare, pe de altă parte, acestea din urmă prevalează.

(6) Beneficiarul nu va putea invoca necunoașterea dispozițiilor legale care reglementează prezentul Contract de finanțare.

**Articolul 1** **Obiectul Contractului de finanțare**

(1) Obiectul acestui Contract de finanțare îl reprezintă acordarea de către MIPE, a finanțării nerambursabile pentru implementarea proiectului ***(Nr.ordine, titlu*),** pe durata stabilită şi în conformitate cu Ghidul Specific și obligaţiile asumate prin prezentul contract de finanţare, inclusiv anexele care fac parte integranta din acesta, astfel:

* + Anexa I: Cererea de finanțare cu toate anexele sale (inclusiv documente/informații introduse în aplicație) rezultată în urma verificării și evaluării, denumită în continuare cererea de finanțare;
  + Anexa II: Mecanismul de efectuare a plăților care cuprinde și lista cu documente justificative;
  + Anexa III: Graficul estimativ al cererilor de transfer;
  + Anexa IV: Raportări privind stadiul de implementare a proiectului;
  + Anexa V : Acordul de Parteneriat

(2) Beneficiarul se angajează să implementeze Proiectul, în conformitate cu prevederile cuprinse în prezentul Contract și în Legea aplicabilă.

**Articolul 2** **Durata Contractului de finanțare, perioada de implementare și durabilitate a Proiectului**

(1) Contractul de finanțare intră în vigoare și produce efecte de la data semnării lui de către ultima parte contractantă și își încetează valabilitatea la data închiderii Programului sau expirarea perioadei de durabilitate a proiectului, oricare intervine ultima.

(2) Perioada de implementare a Proiectului este de ............. luni, conform Anexei nr. 1 la prezentul contract.

(3) Perioada de implementare a Proiectului poate fi prelungită prin acordul părților, în conformitate cu prevederile art. 9 Modificarea și completarea Contractului de finanțare, cu respectarea termenului limită de **30 iunie 2026, conform Ghidului specific,** care nu poate fi depășit.

(4) Dacă proiectul nu este finalizat până la data prevăzută la art. 2, alin. (2), Beneficiarul se angajează să asigure din bugetul propriu sumele necesare finalizării proiectului după această perioadă.

(5) Perioada de durabilitate a Proiectului este de minimum 5 (cinci) ani de la efectuarea plății finale în cadrul apelului, astfel cum este prevăzută în Legea aplicabilă.

**Articolul 3** **Valoarea contractului de finanţare**

(1) Valoarea totală a Proiectului este de **............................** lei («valoarea\_in\_litere»), din care:

|  |  |  |  |  |
| --- | --- | --- | --- | --- |
| **Valoarea totală a Proiectului** | **Valoarea maximă a** **finanțării nerambursabile a Proiectului** | **Valoarea eligibilă din PNRR** | **Valoare TVA aferentă cheltuielilor eligibile din PNRR** | **Valoarea totală neeligibilă\*** |
|  |  |  |  |  |
| **(lei)** | **(lei)** | **(lei)** | **(lei)** | **(lei)** |
| **1 = 2+ 5** | **2 = 3 + 4** | **3** | **4** | **5** |
| **..................** | **........................** | **...............................................** | **..........................** | **.............** |

\* *Inclusiv sumele ce depășesc pragurile menționate la secțiunea 2.5 din Ghidul Specific și valoarea TVA aferentă*

(2) MIPE acordă o finanțare maximă nerambursabilă din PNRR în valoare de ........................ lei («valoarea\_în\_litere»)

1. MIPE va deconta de la bugetul de stat valoarea TVA aferentă cheltuielilor eligibile în valoare de maxim *…..….*lei, adica («valoarea\_în\_litere»).
2. În cazul în care valoarea totală a Proiectului crește peste valoarea convenită prin prezentul Contract de finanțare, diferența astfel rezultată va fi suportată în întregime de Beneficiar.
3. În cazul în care, la finalizarea perioadei de implementare a Proiectului, valoarea finanțării nerambursabile a proiectului este mai mică decât valorile prevăzute la alin. (2), respectiv alin (3), suma acordată de MIPE va reprezenta valoarea finanțării nerambursabile a Proiectului rezultată la finalul Proiectului.
4. Orice modificare a contractului de finanțare, agreată de părți, nu poate conduce la creșterea valorii finanțării nerambursabile a Proiectului.
5. Beneficiarului i se acordă finanțarea nerambursabilă în termenii și condițiile stabilite prin acordul de voință al părților, care este constituit în prezentul contract de finanțare și anexele acestuia pe care Beneficiarul declară că le cunoaște și le acceptă.
6. Beneficiarul acceptă finanțarea nerambursabilă și se angajează să asigure implementarea Proiectului pe propria răspundere, în conformitate cu prevederile cuprinse în prezentul contract de finanțare, inclusiv anexele acestuia și cu legislația europeană și națională în vigoare.

**Articolul 4** **Eligibilitatea cheltuielilor**

(1) Cheltuielile aferente investițiilor prevăzute la art. 1 sunt eligibile cu condiţia ca acestea să fie efectuate în termenii şi condiţiile prezentului Contract de finanțare, în conformitate cu Ghidul specific - condiții de accesare a fondurilor europene aferente PNRR, legislația europeană și națională aplicabilă și instrucțiunile MIPE emise pentruacest apel de proiecte.

(2) Eligibilitatea cheltuielilor efectuate de către Beneficiar se stabilește în urma verificărilor efectuate de structurile abilitate. Beneficiarul este răspunzător de corectitudinea și legalitatea tuturor informațiilor și documentelor prezentate.

(3) Transferul contravalorii cheltuielilor solicitate la plată în executarea contractului nu afectează dreptul MIPE de a declara ulterior, oricând pe întreaga durată a Contractului, ca nefiind eligibile cheltuielile efectuate cu nerespectarea prevederilor legale în vigoare și/sau de a aplica sancțiuni/măsuri ca urmare a verificării/monitorizării/controlului/auditului.

(5) Orice cheltuială efectuată după expirarea perioadei de implementare a Proiectului va fi suportată exclusiv de Beneficiar din bugetul propriu.

**Articolul 5** **Transferul sumelor**

(1) Transferul de la MIPE al sumelor solicitate de către Beneficiar pentru acoperirea cheltuielilor rezultate ca urmare a derulării activităților specifice îndeplinirii obiectivului de investiție se face prin mecanismul cererilor de transfer și se realizează în condițiile și pe baza documentației justificative prevăzută în Anexa II a contractului de finanțare .

(2) Beneficiarul este responsabil cu transmiterea cererilor de transfer către MIPE pentru plățile care urmează a fi efectuate pentru demararea și finanțarea activităților proiectului, cu excepția cazului în care plățile au fost efectuate începând cu data de 1 februarie 2020, înainte de semnarea Contractului de finanțare pentru care se întocmesc cereri de transfer distincte care se transmit MIPE în termen de 15 (cincisprezece) zile lucrătoare de la aprobarea contractelor.

(3) În termen de 10 (zece) zile lucrătoare de la data depunerii de către Beneficiar la MIPE a cererii de transfer întocmită conform Contractului de finanțare, MIPE autorizează cheltuielile cuprinse în cererea de transfer și efectuează plata sumelor autorizate în termen de 5 (cinci) zile lucrătoare de la aprobarea documentelor de către ordonatorul principal de credite, în limita creditelor bugetare aprobate în buget cu această destinație. După efectuarea plății, MIPE notifică Beneficiarul, în termen de 3 zile lucrătoare, plata aferentă cheltuielilor autorizate din cererea de transfer.

(4) În termen de 5 zile lucrătoare de la încasarea sumelor, beneficiarul va efectua plata/va asigura, după caz, efectuarea plății exclusiv pentru facturile incluse în cererea de transfer.

(5) În termen de 30 de zile de la data notificării de către MIPE cu privire la efectuarea plății aferente cheltuielilor autorizate din cererea de transfer, Beneficiarul trebuie să transmită MIPE declarația de utilizare a cererii de transfer din care să reiasă faptul că sumele primite, au fost utilizate conform destinațiilor aprobate de MIPE.

(6) Transferul fondurilor se va efectua în următoarele conturi deschise pe numele Beneficiarului:

* Cont IBAN - Fonduri europene
* Cont IBAN - Sume aferente TVA
* Titular cont – .......................................................
* Denumire/adresa Trezoreriei - .......................................................

(7) Pentru depunerea de către Beneficiar a unor documente adiționale sau a unor răspunsuri la clarificări solicitate de MIPE, termenul de 10 (zece) zile lucrătoare prevăzut la alin. (3) poate fi întrerupt fără ca perioadele de întrerupere cumulate să depășească 10 (zece) zile lucrătoare.

(8) În cazul ultimei cereri de transfer depuse de Beneficiar în cadrul Proiectului, termenul prevăzut la alin. (3) poate fi prelungit cu durata necesară efectuării tuturor verificărilor procedurale, fără a depăși 45 (patruzeci și cinci) de zile.

(9) În situația epuizării creditelor bugetare disponibile în anul în curs, prevăzute în bugetul MIPE cu această destinație, MIPE înștiințează beneficiarul contractului de finanțare cu privire la aceasta.

**Articolul 6** **Drepturile și obligațiile părților**

1. **Drepturile și obligațiile MIPE**
2. MIPE are obligația de a informa Beneficiarul, în timp util, cu privire la orice decizie luată care poate afecta implementarea proiectului.
3. MIPE are obligația de a informa Beneficiarul cu privire la rapoartele, concluziile și recomandările care au impact asupra proiectului acestuia, formulate de către Comisia  
   Europeană și orice altă autoritate competentă.
4. MIPE are dreptul de a monitoriza din punct de vedere tehnic și financiar implementarea Proiectului în vederea asigurării îndeplinirii obiectivelor acestuia și prevenirii neregulilor.
5. MIPE are dreptul de a solicita Beneficiarului rapoarte de progres trimestriale/semestriale sau ori de câte ori se impune, precum și orice alte documente privind implementarea proiectului.
6. MIPE are dreptul de a lua măsuri privind suspendarea plăților către Beneficiar în cazul depistării unei suspiciuni de fraudă.
7. MIPE are dreptul să ia măsurile legale, adecvate pentru prevenirea, depistarea, constatarea și corectarea efectelor fraudei, a corupției și a conflictelor de interese, care afectează interesele financiare ale Uniunii Europene și să întreprindă orice acțiune legală pentru recuperarea fondurilor care au fost deturnate, inclusiv în legătură cu orice măsură de punere în aplicare a reformelor și a proiectelor incluse în cadrul PNRR.
8. MIPE are dreptul de a solicita de la Beneficiar orice alte documente justificative necesare raportărilor trimestriale, privind îndeplinirea jaloanelor și țintelor.
9. MIPE are dreptul de a realiza vizite de monitorizare la fața locului, în procesul de implementare al proiectului prevăzut la art. 1, precum și verificări de management (administrative și la fața locului), pe toată durata Contractului de finanțare prevăzută la art. 2. MIPE are dreptul de a emite decizie de încetare a Contractului de finanțare ca urmare a Deciziei CE de dezangajare a fondurilor aferente acordurilor de finanțare încheiate cu România în cadrul Mecanismului de redresare și reziliență.
10. MIPE are dreptul de a recupera sumele aferente indicatorilor de proiect care nu au fost îndepliniți, prin aplicarea prevederilor contractului de finanțare, a metodologiei proprii și în conformitate cu dispozițiile legale incidente;
11. MIPE are dreptul să emită instrucțiuni, oricând, pe toată perioada de implementare a proiectului, în vederea executării prezentului contract de finanțare, care au caracter obligatoriu pentru Beneficiar.
12. MIPE are obligația de a informa Beneficiarul cu privire la orice decizie luată care poate afecta implementarea Proiectului.
13. MIPE are obligația de a răspunde în scris conform competențelor legale, oricărei solicitări a Beneficiarului privind informațiile sau clarificările pe care acesta le consideră necesare pentru implementarea Proiectului.
14. MIPE are obligația de a verifica legalitatea și regularitatea cheltuielilor, bazându-se pe sistemul de control financiar preventiv propriu, respectiv pe sistemul de control financiar preventiv delegat, sistem instituit la nivel național prin Legea 500/2002 privind finanțele publice, republicată, cu modificările și completările ulterioare.
15. MIPE are dreptul de a verifica îndeplinirea condițiilor pentru efectuarea transferurilor, respectiv de a verifica ex-post procedurile de achiziție realizate de beneficiar, în conformitate cu legislația în vigoare, de a autoriza cererile de transfer și de a efectua plățile către beneficiar, în cadrul contractului de finanțare cu respectarea prevederilor Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență.
16. MIPE are obligația de a efectua transferul fondurilor în conformitate cu prevederile articolului 5 din prezentul Contract.
17. MIPE are obligația de a suspenda plata tuturor sumelor solicitate de Beneficiar aferente operațiunilor pentru care a fost formulată o sesizare de neregulă gravă, și dacă s-a dispus trimiterea în judecată, până la rămânerea definitivă a hotărârii instanței de judecată.
18. MIPE are obligația să identifice beneficiarii reali, direcți sau indirecți ai fondurilor nerambursabile acordate în cadrul PNRR și să solicite toate informațiile necesare de la beneficiarul finanțării, în vederea raportării tuturor informațiilor specifice, prevăzute în Directiva UE 2015/849 a Parlamentului European și a Consiliului.
19. MIPE are dreptul de a verifica ex post existența dublei finanțări, inclusiv prin intermediul aplicațiilor informatice specifice, în conformitate cu prevederile OUG nr. 70/2022 cu modificările și completările ulterioare.
20. MIPE are dreptul de a monitoriza beneficiarul cu privire la îndeplinirea măsurilor legate de vizibilitatea fondurilor din partea Uniunii Europene, în conformitate cu prevederile Manualului de identitate vizuală al PNRR.
21. MIPE va informa Beneficiarul despre data închiderii oficiale/parțiale a PNRR prin intermediul mijloacelor publice de informare.
22. **Drepturile și obligațiile Beneficiarului**
23. Beneficiarul are obligația să utilizeze eficient, efectiv și transparent fondurile prevăzute în cadrul prezentului contract de finanțare, să utilizeze finanțarea exclusiv cu respectarea termenilor și condițiilor Contractului de finanțare. Beneficiarul are obligația să furnizeze MIPE orice documente, date și/sau informații solicitate în legătură cu implementarea proiectului prevăzut la art. 1, în termenul și condițiile solicitate expres sau ori de câte ori se impune.
24. Beneficiarul are obligația de a prezenta după semnarea contractului de finanțare, , contractul de lucrări semnat, împreună cu devizul general actualizat, cu defalcarea valorii aferente cheltuielilor eligibile din PNRR pe capitole și subcapitole de cheltuieli conform HG nr. 907/2016 **privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice,** și a valorii TVA aferentă acestor tipuri de cheltuieli, inclusiv a cheltuielilor neeligibile și TVA aferent acestora, în caz contrar contractul de finanțare poate fi reziliat.
25. Beneficiarul are obligația de a înainta către MIPE cererile de transfer completate și asumate de acesta.
26. Fiecare cerere de transfer transmisă de Beneficiar către MIPE trebuie să reflecte separat, pentru fiecare an calendaristic, cheltuielile efectuate în cadrul Proiectului.
27. După caz, Beneficiarul are obligația de a depune la MIPE, în termen de 15 (cincisprezece) zile de la semnarea contractului, o cerere de transfer, distinctă, care să conțină plățile care au fost efectuate înainte de semnarea contractului de finanțare, dar nu mai devreme de 1 februarie 2020.
28. Beneficiarul are obligația arhivării și păstrării în bune condiții a tuturor documentelor aferente proiectului, în conformitate cu prevederile art. 132 din Regulamentul financiar (UE, Euratom) 2018/1046, respectiv timp de 5 ani de la data plății soldului sau, în absența unei astfel de plăți, de la data efectuării ultimei raportări.
29. Beneficiarul are obligația să țină pentru proiect o evidență contabilă distinctă, folosind conturi analitice distincte.
30. Beneficiarul are obligația de a transmite trimestrial, până la data de 20 a lunii următoare perioadei de raportare, a formularului – Notificare cu privire la reconcilierea contabilă, din care să rezulte sumele primite de la MIPE în conformitate cu prezentul contract de finanțare.
31. Beneficiarul se angajează să implementeze toate măsurile necesare în vederea atingerii obiectivului/obiectivelor și rezultatelor Proiectului și pentru asigurarea eficienței, eficacității, sustenabilității și impactului acestuia.
32. În cazul în care se efectuează plăți în valută în cadrul Proiectului, Beneficiarul solicită prin cererile de transfer transmise către MIPE, contravaloarea în lei a acestora la cursul Băncii Naționale a României din data întocmirii documentelor de plată în valută.
33. Beneficiarul are obligația de a realiza toate măsurile de informare și publicitate în conformitate cu prevederile asumate prin contractul de finanțare și să respecte regulile în ceea ce privește vizibilitatea proiectului.
34. Beneficiarul are obligația de a transmite către MIPE rapoarte de progres trimestriale/semestriale sau ori de câte ori se impune, a documentației aferente achizițiilor derulate în proiect precum și orice alte documente privind implementarea proiectului, prin intermediul aplicației informatice https://proiecte.pnrr.gov.ro.
35. Beneficiarul are obligația să realizeze diligențele necesare remedierii oricăror neconcordanțe de natura a afecta graficul de implementare prevăzut în Anexa nr. 1 – Cererea de finanțare, a oricăror aspecte care pot afecta și/sau întârzia implementarea măsurilor/investițiilor și nerespectarea angajamentelor cuprinse în planul de acțiune.
36. Beneficiarul are obligația să informeze MIPE despre orice situație care poate determina rezilierea și/sau întârzierea executării Contractului de finanțare, în termen de maximum 5 (cinci) zile lucrătoare de la data luării la cunoștință. În urma analizei, MIPE poate decide rezilierea și recuperarea integrală a sumelor plătite cu aplicarea corespunzătoare a prevederilor legale incidente contractului de finanțare sau suspendarea acestuia până la remedierea cauzelor determinante.
37. Beneficiarul are obligația de a realiza, la termenele specificate, toate măsurile necesare implementării recomandărilor/ constatărilor rezultate ca urmare a misiunilor de monitorizare/ evaluare/ verificare/ control/ audit ale autorităților/ entităților naționale și internaționale cu atribuții de verificare, monitorizare, evaluare, control și audit în cadrul PNRR.
38. Înaintea semnării contractelor încheiate în urma desfășurării unei proceduri de achiziție publică, Beneficiarul are obligația de a transmite datele și informațiile cu privire la beneficiarul real, așa cum este definit în cuprinsul Directivei (UE) 2015/849 a Parlamentului European și al Consiliului din 20 mai 2015.
39. Beneficiarul are obligația să informeze MIPE în scris și fără întârziere, despre orice modificare apărută în legătură cu datele sale de identificare sau ale reprezentanților săi, precum și orice alte informații care pot fi relevante în relația sa cu MIPE, orice astfel de modificare/informație fiind opozabilă MIPE doar de la data primirii notificării de către aceștia. Aceste informații se pot referi, dar fără a se limita la, orice împrejurare de natură economică sau juridică, act sau fapt care ar modifica starea de drept sau de fapt existentă la momentul încheierii contractului de finanțare.
40. Beneficiarul are obligația de a furniza MIPE la solicitarea acestuia, orice informații necesare și relevante privind stadiul realizării indicatorilor prevăzuți în cererea de finanțare pentru măsurarea gradului de îndeplinire a jaloanelor/țintelor.
41. Beneficiarul are obligația de a respecta toate instrucțiunile emise de MIPE pe toată durata de implementare și durabilitate a proiectului, și de a utiliza formularele elaborate în scopul implementării proiectului.
42. Beneficiarul are obligația să respecte în toate etapele de implementare a proiectului, precum și pe durata întregului ciclu de viață a investiției, principiul DNSH, astfel cum este prevăzut la Articolul 17 din Regulamentul (UE) 2020/852.
43. În sensul dispozițiilor art. 9 din Regulamentul (UE) 2021/241 al Parlamentului European și al Consiliului din 12 februarie 2021 și ale art. 191 din Regulamentul (UE, EURATOM) 1046/2018 privind normele financiare aplicabile bugetului general al Uniunii, care statuează dubla finanțare, Beneficiarul are obligația asigurării faptului că activitățile specifice care sunt finanțate prin acest contract de finanțare nu au beneficiat sau nu beneficiază de finanțare din fonduri publice nerambursabile de la bugetul național și/sau de la Bugetul Uniunii Europene sau bugetele administrate de aceasta sau în numele ei.
44. Beneficiarul și/sau partenerii au obligația de a permite accesul neîngrădit, inclusiv la locurile şi spațiile unde se implementează proiectul, inclusiv acces la sistemele informatice care au legătură directă cu proiectul, structurilor de specialitate din cadrul autorităților naționale și europene cu atribuții de verificare, monitorizare, control și audit, inclusiv coordonatorului național pentru Mecanismul de Redresare și Reziliență, în limitele competențelor ce le revin, în baza notificărilor transmise de către aceștia, cu respectarea termenelor și condițiilor stabilite în conformitate cu prevederile legale în vigoare și cu prevederile prezentului contract.
45. În acest sens, Beneficiarul și/sau partenerii au obligația de a pune la dispoziția acestora toate documentele și informațiile solicitate privind proiectul și contractul de finanțare și întreprinde toate măsurile necesare pentru a asigura buna desfășurare a activităților de verificare, monitorizare, control și audit, atât în cazul verificărilor administrative cât și în cazul verificărilor la fața locului. Documentele trebuie sa fie uşor accesibile şi arhivate astfel încât să permită verificarea lor.
46. În situaţia în care implementarea proiectului presupune achiziţionarea de produse, servicii ori lucrări, Beneficiarul are obligaţia de a respecta prevederile legislaţiei naţionale în vigoare în domeniul achiziţiilor publice. Beneficiarul se va asigura că în contractele/acordurile încheiate cu terţe părţi se prevede obligaţia acestora de a asigura disponibilitatea informaţiilor şi documentelor referitoare la proiect cu ocazia misiunilor de control desfăşurate de autoritățile naționale și europene cu atribuții de verificare, monitorizare, control și audit, inclusiv coordonatorului național pentru Mecanismul de Redresare și Reziliență.
47. Beneficiarul are obligația de a menține evidențe și documentele justificative, inclusiv datele statistice și alte înregistrări referitoare la proiect, cu precădere în format electronic. Evidențele și documentele referitoare la audituri, căi de atac, litigii sau reclamații referitoare la angajamente juridice sau referitoare la investigații ale EPPO/OLAF/DLAF/DNA se păstrează până în momentul încheierii acestor audituri, căi de atac, litigii, reclamații sau investigații, cu respectarea obligațiilor legale privind arhivarea acestora. În cazul evidențelor și al documentelor referitoare la investigațiile EPPO/OLAF/DLAF/DNA, obligația de păstrare se aplică de îndată ce respectivele investigații au fost notificate destinatarului. În acest sens, evidențele și documentele se păstrează fie sub formă de originale sau copii certificate conforme cu originalul, fie pe suporturi de date acceptate în mod uzual, inclusiv sub formă de versiuni electronice ale documentelor originale sau documente existente numai în versiune electronică, prin aplicarea semnăturii electronice. Acolo unde există versiuni electronice, dacă astfel de documente îndeplinesc cerințele legale aplicabile pentru a fi considerate echivalente cu originalul și pentru a fi utilizate în cadrul unui audit, documentele originale pe suport hârtie nu sunt necesare.
48. Beneficiarul, sub sancțiunea rezilierii Contractului, trebuie ca, pe perioada de durabilitate a Proiectului:
    1. să mențină investiția realizată (asigurând mentenanța și serviciile asociate necesare);
    2. să nu realizeze o modificare asupra calității de proprietar/administrator al infrastructurii, cu excepția situației în care aceasta este dobândită de o entitate care ar fi avut calitatea de beneficiar eligibil conform Ghidului specific;
    3. să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiției.

(28) În cazul implementării proiectului prin intermediul unei structuri de implementare, conform prevederilor art. 3, lit. n), din OUG nr. 124/2021, Beneficiarul își asumă în exclusivitate față de MIPE responsabilitatea conformității implementării proiectului.

**Articolul 7 Angajamente comune ale părților**

Părțile se angajează:

1. Să îndeplinească în mod corespunzător obligațiile, atribuțiile și responsabilitățile ce le revin în baza prezentului contract, cu respectarea principiilor transparenței, a unui management adecvat și a bunei gestiuni financiare, în conformitate cu prevederile legislației europene și naționale aplicabile.
2. Să nu utilizeze informațiile și documentele ce rezultă din activitatea de executare a prezentului contract sau la care au acces în vederea implementării prezentului contract, în alt scop decât acela de a-și îndeplini obligațiile ce le revin cu respectarea prevederilor legale privind transparența, accesul la informații, precum și protecția datelor cu caracter personal.
3. Să țină o evidență strictă și să păstreze toate datele, rapoartele, corespondența și documentele legate de fiecare etapă a implementării proiectului, inclusiv, dar fără a se limita la acestea, documentele referitoare la cheltuielile efectuate în cadrul proiectului, așa cum este reglementat de legislația națională și europeană incidentă, asigurând arhivarea corespunzătoare a acestora, pe întreaga perioadă de valabilitate a contractului, definită în conformitate cu art. 2, alin. (1).

**Articolul 8** **Cesiunea Contractului de finanțare**

(1) Prezentul Contract, precum și toate drepturile și obligațiile decurgând din implementarea acestuia nu pot face obiectul cesiunii totale sau parțiale, novației, subrogației convenționale sau a oricărui alt mecanism de transmisiune și/sau transformare a obligațiilor și drepturilor.

**Articolul 9 Modificarea și completarea Contractului de finanțare**

1. Prezentul Contract de finanțare poate fi modificat și completat prin acordul scris al părților, prin Act adițional încheiat în aceleași condiții ca și contractul de finanțare. Actul adițional intră in vigoare la data semnării de către ultima parte cu excepția cazurilor în care prin actul adițional se confirmă modificări intervenite în legislația națională și/sau europeană relevantă cu impact asupra executării prezentului contract, situație în care modificarea respectivă intră în vigoare de la data menționată în actul normativ corespunzător.
2. Actul adițional nu poate avea caracter retroactiv și nu poate avea scopul sau efectul de a produce schimbări în contract care ar putea aduce atingere condițiilor inițiale de acordare a finanțării, fiind susținut prin justificări temeinice cu privire la conservarea scopului și obiectivelor proiectului și a sustenabilității sale financiare.
3. Prin excepție de la prevederile alin. 1, contractul poate fi modificat prin notificare ***în următoarele situații***:

a) modificări privind perioada de implementare a proiectului, cu respectarea dispozițiilor art. 2 alin. ( 2)

b) modificări intervenite în bugetul proiectului în situația în care acestea determină majorarea sau micșorarea valorii neeligibile, respectiv micșorarea valorii eligibile, aprobate conform prezentului contract;

c) modificări privind datele/ coordonatele de contact ale beneficiarului (sediu/ adresă, telefon, fax, email) și/ sau persoanele de contact ale beneficiarului (nume și prenume, poziția/ rolul în cadrul organizației);

d) modificări privind reprezentantul legal al Beneficiarului sau privind persoana împuternicită de către reprezentantul legal al Beneficiarului să semneze documente oficiale privind proiectul, destinate MIPE;

e) modificări intervenite în bugetul estimat al proiectului, în limita a 10% între capitole bugetare (categorii bugetare), cu condiţia încadrării în limitele maxime prevăzute în Ghidul Solicitantului, după caz, prin respectarea tratamentului egal, având în vedere că acele capitole bugetare implicate în modificare trebuie să respecte limitele mai sus menţionate, cu justificarea motivelor care au condus la aceasta;

f) modificarea Graficului estimativ privind termenele de depunere a cererilor de transfer;

g) modificări asupra planificării achizițiilor, ca urmare a modificării perioadelor de implementare a activităților proiectului, a actualizării valorilor estimate sau a modificărilor legislative aplicabile în materia achizițiilor.

1. Notificarea va intra în vigoare și va produce efecte juridice din a 11-a zi de la data înregistrării la MIPE, dacă nu se solicită clarificări Beneficiarului sau dacă propunerea de modificarea a contractului nu este respinsă de MIPE.

**Articolul 10** **Conflictul de interese**

(1) Conflictul de interese are înțelesul prevăzut la art. 70 din Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare.

(2) Beneficiarul are obligația de a respecta și prevederile referitoare la conflictele de interese, astfel cum sunt acestea reglementate în materia achizițiilor publice.

(3) Părțile se obligă să ia toate măsurile necesare pentru a evita orice conflict de interese precum și să se informeze reciproc, în termen de maxim 5 (cinci) zile lucrătoare de la luarea la cunoștință, în legătură cu orice situație care dă sau este posibil să dea naștere unui astfel de conflict.

## (4) MIPE își rezervă dreptul de a verifica aceste situații și de a lua măsurile necesare, conform prevederilor legislației naționale și europene incidente, dacă este cazul.

**Articolul 11 Recuperarea sumelor**

(1) Beneficiarul se obligă să ia toate măsurile necesare pentru prevenirea neregulilor grave și a dublei finanțări, precum și a neregulilor în aplicarea procedurilor de achiziție publică, în conformitate cu legislația incidentă.

(2) În situația identificării/constatării unei nereguli de către MIPE sau de către alte autorități cu competente în materie, MIPE va întreprinde toate demersurile necesare pentru stabilirea și recuperarea creanțelor bugetare, precum și orice alte măsuri, în conformitate cu legislația națională și europeană.

(3) Sumele transferate care nu sunt eligibile, în cazurile de dublă finanțare, respectiv în cazurile de stabilire a unei nereguli precum și sumele transferate care nu sunt eligibile din orice alt motiv se restituie în termenele și condițiile prevăzute prin actele administrative/hotărârile judecătorești care le individualizează.

(4) Dacă prin legislație nu se prevede altfel, Beneficiarul va suporta din bugetul propriu sumele necesare plăţii contravalorii neregulilor, inclusiv majorările de întârziere ca urmare a imposibilităţii recuperării, dar și sumele aferente deciziilor de recuperare comunicate de către CE pentru neregulile grave constatate ori pentru neîndeplinirea țintelor/jaloanelor, potrivit gradului de nerealizare, după caz, prin raportare la obligațiile ce revin fiecărei părți.

(5) Beneficiarul are obligația de a restitui orice sumă stabilită conform alin. (4) inclusiv dobânzile acumulate sumelor de restituit.

(6) În cazul în care Beneficiarul nu restituie sumele puse în sarcina sa în termenul prevăzut prin actele de individualizare, acesta datorează majorări de întârziere.

**Articolul 12** **Monitorizarea și raportarea**

(1) Monitorizarea Contractului de finanțare din punct de vedere tehnic și financiar va fi realizată de către MIPE, pe toată durata de valabilitate a Contractului.

(2) Monitorizarea va fi efectuată și după implementare, în perioada de durabilitate.

(3) Beneficiarul raportează lunar MIPE, până la data de 5 a lunii, cheltuielile efectuate în cadrul reformelor și/sau investițiilor asociate componentei de împrumut, dacă e cazul, în luna anterioară lunii de raportare.

(4) Beneficiarul, transmite MIPE trimestrial, în primele 5 zile lucrătoare de la finele trimestrului pentru care se face raportarea, respectiv ori de câte ori se vor solicita în scris de MIPE, rapoarte privind progresul tehnic și financiar al investiției ce face obiectul prezentului Contract.

(5) Beneficiarul are obligația de a transmite către MIPE până la data de 5 a ultimei luni a trimestrului anterior sumele în lei estimate a fi utilizate în trimestrul următor.

(6) MIPE urmărește stadiul implementării contractului de finanțare prin:

a) verificarea documentelor aferente implementării proiectului și corectitudinea datelor și informațiilor din rapoartele de progres elaborate și transmise de către beneficiar/ încărcate de către Beneficiar în Sistemul informatic de management al PNRR, https://proiecte.pnrr.gov.ro și pe baza datelor primite de la beneficiar (inclusiv progresul fizic al proiectului). În procesul de monitorizare se verifică dacă datele raportului de progres al proiectului sunt reale, că proiectul se implementează în conformitate cu prevederile contractuale și respectă prevederile legislației naționale și europene. De asemenea, verifică rezultatele raportate și urmărește evoluția în timp a indicatorilor stabiliți prin contractul de finanțare;

b) vizite de monitorizare la fața locului/ vizite de monitorizare în format on-line. Scopul vizitei este de a verifica la fața locului progresul fizic al proiectului și acuratețea/corelarea datelor înscrise în rapoartele de progres, culegerea de date suplimentare vizând stadiul implementării (identificarea eventualelor deficiențe), precum și de a asigura o comunicare adecvată cu beneficiarul. Vizitele la fața locului/ verificările în format on-line se vor efectua ori de câte ori situația o impune (sesizări, interpelări, articole în presă, la solicitarea coordonatorului național), inclusiv în vederea aprobării/respingerii propunerilor de modificare a contractelor de finanțare transmise de beneficiari.

(7) MIPE are dreptul să efectueze monitorizarea, verificarea, controlul și evaluarea realizării proiectului și a indicatorilor cuprinși în Anexa nr. I la prezentul Contract de finanțare, pe toată durata acestuia, inclusiv pe perioada durabilității proiectului;

(8) Beneficiarul, transmite MIPE anual, până în data de 31 ianuarie a fiecărui an în care se monitorizează durabilitatea investiției, respectiv ori de câte ori se vor solicita în scris de MIPE, raportul de durabilitate a proiectului pentru perioada de durabilitate a investiției ce face obiectul prezentului Contract;

(9) MIPE urmărește stadiul îndeplinirii cerințelor privind durabilitatea proiectului, conform contractului de finanțare prin:

a) verificarea documentelor aferente îndeplinirii cerințelor privind durabilitatea proiectului și corectitudinea datelor și informațiilor din rapoartele de durabilitate elaborate și transmise de către beneficiar/ încărcate de către Beneficiar în Sistemul informatic de management al PNRR https://proiecte.pnrr.gov.ro și pe baza datelor primite de la beneficiar. În procesul de monitorizare se verifică dacă datele raportului de durabilitate al proiectului sunt reale, îndeplinirea indicatorilor, asumați de Beneficiar prin Anexa nr. I la prezentul Contract de finanțare, Cerea de finanțare și dacă, în perioada respectivă au apărut modificări ce:

* afectează natura, indicatorii, obiectivele sau condițiile de realizare și care ar determina subminarea indicatorilor/obiectivelor inițiale ale acestora;
* rezultă fie dintr-o schimbare asupra proprietății unui element de infrastructură care conferă un avantaj nejustificat unei întreprinderi sau unui organism public;
* conduc la încetarea sau delocalizarea unei activități productive în afara zonei eligibile.

b) vizite de monitorizare la fața locului/ vizite de monitorizare în format on-line. Scopul vizitei este de a verifica la fața locului îndeplinirea cerințelor privind durabilitatea proiectului și acuratețea/corelarea datelor înscrise în rapoartele de durabilitate, precum și de a asigura o comunicare adecvată cu beneficiarul. Vizitele la fața locului/ verificările în format on-line se vor efectua ori de câte ori situația o impune (sesizări, interpelări, articole în presă, la solicitarea coordonatorului național);

(10) În cazul în care, în urma monitorizării se constată neconformități care nu reprezintă încălcări ale prevederilor Contractului de Finanțare privind durabilitatea proiectului sau neîndeplinirea indicatorilor de rezultat, MIPE solicită beneficiarului remedierea acestora. Beneficiarul va întocmi și va transmite un Plan de acțiuni care să conțină măsurile de remediere necesare.

**Articolul 13** **Încetarea Contractului de finanțare:**

(1) Prezentul Contract încetează, în condițiile legii, prin:

* 1. executare;
  2. acordul de voință al părților, exprimat în scris, cu recuperarea integrală a finanțării acordate prin individualizarea sumelor ce se vor recupera în moneda națională, după caz;
  3. reziliere în condițiile prevederilor prezentului contract;
  4. din orice alte cauze prevăzute de lege.

(2) MIPE poate decide unilateral rezilierea prezentului Contract, fără îndeplinirea altor formalități și fără punerea în întârziere a celorlalte părți, cu recuperarea integrală a sumelor plătite, în termen de 30 (treizeci) de zile de la comunicarea acesteia, în următoarele cazuri:

a) în cazul identificării unei situații de dublă finanțare pentru obiectivul de investiții în integralitatea lui, conform prevederilor OUG nr. 70/2022;

b) în cazul în care Beneficiarul încalcă principiul de „a nu prejudicia în mod semnificativ” (DNSH – „Do No Significant Harm”);

c) în cazul nerespectării obligației prevazută la Art. 6, litera B alin. (2), de a prezenta după semnarea contractului de finanțare, **~~,~~** contractul de lucrări semnat, împreună cu devizul general actualizat, cu defalcarea valorii aferente cheltuielilor eligibile din PNRR pe capitole și subcapitole de cheltuieli conform HG nr. 907/2016 și a valorii TVA aferentă acestor tipuri de cheltuieli, inclusiv a cheltuielilor neeligibile și TVA aferent acestora.

d) în cazul netransmiterii de către beneficiar, in mod nejustificat, după semnarea contractului de finanțare, a documentelor obligatorii în termenele prevăzute de către MIPE și menționate în Ghidul specific pentru Investiția 2 – Modernizarea /crearea de muzee si memoriale, Componenta C11 – Turism si cultură, Apel 3.

**Articolul 14 Forța majoră și cazul fortuit**

(1) Prin forță majoră se înțelege orice eveniment extern, imprevizibil, absolut invincibil și inevitabil, intervenit după data semnării Contractului, care împiedică executarea în tot sau în parte a Contractului și care exonerează de răspundere partea care o invocă.

(2) Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo. Forța majora se constată de către o autoritate competentă.

(3) Partea care invocă forța majoră are obligația de a notifica celeilalte părți cazul de forță majoră, în termen de 5 (cinci) zile de la data apariției și de a dovedi existența situației de forță majoră în baza unui document eliberat sau emis de către autoritatea competentă în termen de cel mult 15 (cincisprezece) zile de la data comunicării acestuia. De asemenea, are obligația de a comunica data încetării situației de forță majoră, în termen de 5 (cinci) zile.

(4) Părțile au obligația de a lua orice măsuri care le stau la dispoziție în vederea limitării consecințelor situației de forță majoră.

(5) Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa comunicării notificării.

(6) Executarea Contractului va fi suspendată de la apariției cazului de forță majoră pe perioada de acțiune a acesteia, fără a prejudicia drepturile ce se cuvin părților.

(7) În cazul în care forța majoră și/sau efectele acesteia obligă la suspendarea executării prezentului Contract pe o perioadă mai mare de 3 (trei) luni, părțile se vor întâlni într-un termen de cel mult 10 (zece) zile de la expirarea acestei perioade, pentru a conveni asupra modului de continuare, modificare sau încetare a Contractului de Finanțare.

(8) Cazul fortuit nu este exonerator de răspundere contractuală.

**Articolul 15** **Soluționarea litigiilor**

(1) Pârțile contractante vor depune toate eforturile pentru a rezolva pe cale amiabilă orice neînțelegere sau dispută care poate apărea între ele în cadrul sau în legătură cu îndeplinirea Contractului de Finanțare.

(2) În cazul în care nu se soluționează amiabil divergențele contractuale, litigiul va fi soluționat de către instanțele competente.

**Articolul 16 Prelucrarea datelor cu caracter personal**

(1) Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului nr. 679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.

(2) Datele cu caracter personal, așa cum sunt clasificate în Regulamentul (UE) 679/2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a perfectat prezentul contract.

(3) Părțile contractante vor lua măsuri tehnice și organizatorice adecvate, potrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracter personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.

(4) Părțile contractante vor asigura potrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

(5) Părțile contractante se vor informa și notifica reciproc cu privire la orice risc de securitate a prelucrării datelor cu caracter personal din prezentul contract, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPDCP), conform obligațiilor ce decurg din prevederile Regulamentului (UE) 679/2016.

(6) Părțile contractante, prin reprezentații desemnați să prelucreze datele cu caracter personal din prezentul Contract și actele adiționale, în îndeplinirea scopului principal sau secundar al acestora, vor întocmi evidențele activităților de prelucrare conform art. 30 din Regulamentul (UE) 679/2016, precum și a consimțământului persoanelor vizate făcând dovada acestora în scris și format electronic ori de câte ori vor fi solicitate de către ANSPDCP.

(7) Beneficiarul are obligația obținerii și întocmirii evidențelor consimțământului persoanelor care fac parte din grupului țintă al Proiectului, pe activitățile pe care le are fiecare în responsabilitate, pentru atingerea și implementarea obiectivelor proiectului.

###### **Articolul 17 – Confidențialitate**

(1) Contractul de finanțare și anexele acestuia, cu modificările ulterioare, constituie informații de interes public în condițiile prevederilor Legii nr. 544/2001 privind liberul acces la informațiile de interes public, cu respectarea condițiilor prevăzute în cadrul prezentului contract de finanțare, precum și în cadrul legislației în vigoare.

(2) Fără a aduce atingere obligațiilor prevăzute în prezentul contract privind furnizarea informațiilor documentelor necesare desfășurării activităților de audit/control de către instituțiile/departamentele abilitate, părțile se angajează să depună toate diligențele pentru păstrarea confidențialității informațiilor/documentelor a căror furnizare/dezvăluire ar putea aduce atingere normelor care reglementează proprietatea intelectuală, precum și oricăror informații suspuse unor astfel de rigori de conduită.

(3) Părțile vor fi exonerate de răspunderea pentru dezvăluirea informațiilor prevăzute la alineatul precedent dacă:

* informația a fost dezvăluită după ce a fost obținut acordul scris al celeilalte părți în acest sens,
* oricare dintre părți este obligată în mod legal să dezvăluie informația.

**Articolul 18 Corespondența**

(1) Întreaga corespondență legată de prezentul Contract de finanțare se va face în scris, inclusiv prin mijloace electronice sau prin aplicația informatică https://proiecte.pnrr.gov.ro, cu menționarea titlului Proiectului, precum și a codului/numărului de identificare «Număr\_cerere» și va purta număr de înregistrare, de la Beneficiar și MIPE.

(2) Întreaga corespondență legată de prezentul Contract de Finanțare se va transmite la următoarele adrese:

***Pentru MIPE:*** Șos. București-Ploiești, nr. 1-1B, Victoria Office, Intrarea str. Menuetului nr. 7, Sector 1, București.

***Pentru Beneficiar***: «Adresă\_de\_email»; telefon/fax:«Telefon», «Adresa\_UAT», «Rang\_de\_UAT» «Denumire\_UAT», jud.«Judet»

**Articolul 19 Legea aplicabilă și limba utilizată**

(1) Contractul de finanțare se interpretează și este guvernat de legea română în vigoare.

(2) Limba prezentului Contract de finanțare este limba română.

**Articolul 20** **Dispoziții finale**

(1)Prezentul Contract de finanțare se încheie într-un singur exemplar, semnat electronic de toate părțile.

|  |  |
| --- | --- |
| Ministerul Investițiilor și Proiectelor Europene  Ministrul Investițiilor și Proiectelor Europene  Nume: | Beneficiar,  Funcția  Nume: |